पाएं अपने शहर की ताज़ा ख़बरें और फ्री ई-पेपरडाउनलोड करें
रोहतक. महम चौबीसी के गांव भैणी महाराजपुर में 10वीं कक्षा की छात्रा की जान उसके भाई के शक ने ली है। पूछताछ में दीपक ने बताया कि 24 मई को देर शाम घर आया तो सोनिया किसी से मोबाइल पर बातचीत करती मिली। उसने पूछा तो कोई संतोषजनक जवाब नहीं दिया।
ऐसे में उसे शक हो गया। उसे जमकर पीटा। इसके बाद रात को वह अपने कमरे में सो गया। 25 मई की सुबह उठकर देखा तो सोनिया का शव फंदे पर लटका मिला। उसे नीचे उतारकर राजस्थान गए पिता जयकिशन व मां वनासंपती को बताया। दोनों गांव में पहुंचे। गांव के सरपंच व आसपास के ग्रामीणों को बताया कि सोनिया की रात को अचानक तबीयत बिगड़ गई। जब तक अस्पताल ले जाने की तैयारी करते, तब तक उसकी मौत हो गई। इसके बाद ग्रामीणों के सहयोग से अंतिम संस्कार कर दिया।
पड़ोस की महिलाएं बनीं गवाह
जांच अधिकारी इंस्पेक्टर कुलदीप सिंह बैनीवाल ने बताया कि छात्रा के पड़ोस की आधा दर्जन महिलाओं ने बयान दर्ज कराए हैं कि मारपीट के दौरान सोनिया बचने के लिए भाई से चीख-चीख कर गुहार लगा रही थी, तो उन्होंने भी उसकी चीख सुनी।
तीनों आरोपी पहुंचे जेल: छात्रा को आत्महत्या के लिए मजबूर करने के आरोप में उसके भाई दीपक व बेटी के शव को खुर्दबुर्द करने की साजिश में शामिल होने पर उसके माता-पिता को अदालत में पेश किया, जहां से तीनों को न्यायिक हिरासत में सुनारिया जेल भेज दिया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hin_Deva zho_Hant eng_Latn